Source: https://www.zakonypreludi.sk/zz/2014-331
Timestamp: 2020-07-07 07:00:19+00:00
Document Index: 10979456

Matched Legal Cases: ['§ 28', '§ 28', 'čl. 131', 'čl. 125', '§ 28', 'súd ', '§ 28', '§ 79', 'čl. 1', 'čl. 31', 'čl. 131', 'čl. 133', 'čl. 134', 'čl. 46', 'čl. 47', 'čl. 48', 'čl. 6', '§ 28', 'čl. 131', 'čl. 125', '§ 28']

331/2014 Z. z. Nález ÚS SR o nesúlade ustanovenia § 28 ods. 2 druhej vety zákona č. 38/1993 Z. z. | Pôvodný predpis
331/2014 Z. z.
Nález č. 331/2014 Z. z.Nález Ústavného súdu Slovenskej republiky sp. zn. PL. ÚS 8/2013 zo 17. septembra 2014 vo veci vyslovenia nesúladu ustanovenia § 28 ods. 2 druhej vety zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov s čl. 131 ods. 1 Ústavy Slovenskej republiky
Čiastka 101/2014
Účinnosť do 28.02.2019
Podľa čl. 125 ods. 3 Ústavy Slovenskej republiky ustanovenie § 28 ods. 2 druhej vety zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov, k...
Pôvodný predpis 29.11.2014
sp. zn. PL. ÚS 8/2013 zo 17. septembra 2014
Ústavný súd Slovenskej republiky na verejnom zasadnutí 17. septembra 2014 v pléne zloženom z predsedníčky Ivetty Macejkovej (predkladateľka protinávrhu) a zo sudcov Jany Baricovej, Petra Brňáka, Ľubomíra Dobríka, Ľudmily Gajdošíkovej, Sergeja Kohuta, Milana Ľalíka, Lajosa Mészárosa (sudca spravodajca), Marianny Mochnáčovej, Ladislava Orosza a Rudolfa Tkáčika o návrhu skupiny 49 poslancov Národnej rady Slovenskej republiky, zastúpenej Advokátskou kanceláriou Kolíková & Partners, s. r. o., Radvanská 21, Bratislava, na vyslovenie nesúladu ustanovení § 28 ods. 2, 3 a 4 a § 79c zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov s čl. 1 ods. 1, čl. 31, čl. 131 ods. 1, čl. 133 a čl. 134 ods. 4 Ústavy Slovenskej republiky v spojení s čl. 46 ods. 1, čl. 47 ods. 3 a čl. 48 ods. 1 Ústavy Slovenskej republiky, ako aj s čl. 6 ods. 1 Dohovoru o ochrane ľudských práv a základných slobôd, za účasti Národnej rady Slovenskej republiky ako účastníka konania a vlády Slovenskej republiky ako vedľajšieho účastníka, takto
1. Ustanovenie § 28 ods. 2 druhej vety zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov nie je v súlade s čl. 131 ods. 1 Ústavy Slovenskej republiky.
2. Vo zvyšnej časti návrh skupiny 49 poslancov Národnej rady Slovenskej republiky zamieta.
Podľa čl. 125 ods. 3 Ústavy Slovenskej republiky ustanovenie § 28 ods. 2 druhej vety zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov, ktorého účinnosť bola dočasne pozastavená uznesením č. k. PL. ÚS 8/2013-24 z 5. júna 2013 uverejneným pod č. 159/2013 Z. z., dňom vyhlásenia tohto nálezu v Zbierke zákonov Slovenskej republiky stráca účinnosť. Ak Národná rada Slovenskej republiky neuvedie toto ustanovenie zákona do súladu s Ústavou Slovenskej republiky, stráca po šiestich mesiacoch od vyhlásenia tohto nálezu v Zbierke zákonov Slovenskej republiky platnosť.